Den Vest-Sjællandske Avis, 1830-10-19
Ogsaa Bladet Belge paastaaer at den provisoriske Regiering ikke kan fatte nogen Beslutning angaaende denne Gienstand eller underhandle med Huset Oranien, da Prindserne af dette Huus have tabt deres Rettigheder og Nationen allerede et istand til ved et nyt Valg at meddele den tabte Rettighed til hvem den vil. Courier de la Meuse som udkommer i Lürich antager dog at det belgiske Folk ikke er skikket for en Republik, og vilde man tvinge det ind i denne Statsform, saa vilde det snart igien komme til at opgive den. Courier des Pas has paastaaer derimod, at ikke allene Kong Vilhelm men den heele Oraniske Familie har tabt Retten til Thronen. At Forpligtelsen til at betale Hollands Gield er hævet og at Grundloven af 1815 er de facto afskaffet. Det ønsker at Belgien maae blive til en Republik og en Forbundstat saaledes som de forenede Nordamerikanske Stater og stoler paa at den nye Regiering i Frankerige ikke kan tillade de øvrige Magter at forhindre den i at blive det, (Formodenlig bliver det Enden paa heele Sagen af Belgierne udraade Hertugen af Nemours, de Franskes Konges anden Søn til deres Konge; thi under en saa ung Fyrste kunne Magthaverne forvente at beholde deres hele Jndflydelse) Den provisoriske Regiering har nu udnævnet 9 Medlemmer for at udkaste den nye Constitution. - Regieringen befinder sig forresten aabenbar i en kiendlig Forlegenhed: med det frie Folks Fordringer som over vælter den med Petitioner deels om nye Rettigheder og deels om Ansættelser til Embeder, da alle troe om sig at have gjort sig fortient af Magten, deels med de utallige Frievillige, eller og man vil Lediggiængere, som strømme til Brussel fra alle Kanter, og som Borgerne maae indqvartere og tildeels føde, hvorfor ogsaa Regieringen har maattet anmode dem om ikke at komme til denne Stad undtagen de besidde Midler til selv at forsørge sig. En stor Mængde parisiske Frievillige ere saaledes strømmede til Belgien, og have foretaget en Recognoscering fra Løwen af. Endelig er den nye Regiering brudt med sine egne Medlemmer, især med Hr. de Potter, som besidder en høi Grad af Folkegunst, er en stor Raisonneur; men skal være en jammerlig Administrator, og som ved sine Projekter sæt rer Regieringen i en stor Forlegenhed; ligesom ogsaa med den centrale Klub i Brüssel, som controllerer alle dens Foretagender, og allerede har paastaaet, at Armeen skal bringes paa en ordentlig Fod, og at Huset Nassau skal erklæres for at have tabt alle sine Rettigheder. - Under alle disse Giæringer, Debatter og Tumulter, søger man at bedække den indvortes Nød og Jammer. Staden Brussel har lidt saameget paa sine Bygninger og sin Velstand, at man troer at den ikke vil i 50 Aar, og maaskee aldrig, erholde den Flor igien, som den besad førend denne Revolution. - Det Engelske Blad Coureren meddeler en privat Skrivelse fra Brüssel, hvori det hedder: at Staden er oversvømmet af bevæbnede Frievillige fra alle Kanter; at 15,000 af dem ligge indqvarterede hos Jndvaanerne og blive underholdte af dem; at alle formuende Folk, som kunne giøre det, forlade Staden; at de halve Huse i Staden ere lukkede og øde, at den provisoriske Regiering er nødt til at lade alle de forrige Skatter bestaae og at indkræve Restancerne, hvorfor Folket i Brüssel begynder at spørge hvad det nu egentlig har vundet ved Revolutionen. Saalænge Pøbelen kunde beskjæftiges med at plyndre de Riges Huse, saa kunde den tilfredsstilles. J to Dage vare saaledes 400 Mandfolk og Fruentimmer beskiæftigede med at stiæle Olie af Hr. Meeus store Magasiner og sælge den offentligt; men da denne Jndtægtskilde snart maae høre op, saa maae Jndvaanerne beskiæftiges med nye politiske Phantasier for at vedligeholde deres Tilfredshed. - 200 parisiske Frievillige ere for nyelig blevne indqvarterede i Staden. Man læste paa deres Hatte de Ord: Volontaires parisiens, og over disse Ord stode to Dødningebeen, som vare lagte forsviis over hinanden. - Den Franske Gen. Mellinet vedbliver at commandere det belgiske Artillerie; men Juan van Halen er allerede kommen i Strid med den provisoriske Regiering, fordi denne havde udnævnet Oberste Ryppels til Brigadegeneral uden hans Samtykke, og denne er nu indtil videre ble(Forts.) ven Chef for den belgiske Armee.